stanford-oval/wikipedia huggingface dataset:
2014 Forest Hills Drive

2014 Forest Hills Drive הוא האלבום השלישי של הראפר האמריקאי ג'יי קול. האלבום יצא לאור ב-9 בדצמבר 2014 דרך ביסטורם אנטרטיינמנט, קולומביה רקורדס, דרימוויל רקורדס ורוק ניישן.
דירוגים

| ארגון | דירוג | מיקום | מקור |
| --- | --- | --- | --- |
| בילבורד | 100 אלבומי הראפ הגדולים בכל הזמנים: רשימת צוות | 59 |  |
רשימת רצועות

כל השירים נכתבו והולחנו על ידי ג'יי קול.
| מס' | שם | משך |
| --- | --- | --- |
| 1. | Intro  | 2:09 |
| 2. | January 28th  | 4:02 |
| 3. | Wet Dreamz  | 3:59 |
| 4. | 03' Adolescence  | 4:24 |
| 5. | A Tale of 2 Citiez  | 4:29 |
| 6. | Fire Squad  | 4:48 |
| 7. | St. Tropez  | 4:17 |
| 8. | G.O.M.D.  | 5:01 |
| 9. | No Role Modelz  | 4:52 |
| 10. | Hello  | 3:39 |
| 11. | Apparently  | 4:53 |
| 12. | Love Yourz  | 3:31 |
| 13. | Note to Self  | 14:35 |
| משך כולל: | משך כולל: | 64:39 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 40 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | Top Catalog Albums | 26 |
|  הממלכה המאוחדת | מצעד האלבומים הבריטי | 33 |
|  הממלכה המאוחדת | מצעד אלבומי ה-R&B | 1 |
|  נורווגיה | VG-lista | 34 |
|  ניו זילנד | המצעד הניו זילנדי הרשמי | 25 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 56 |
מיקומי שיא > מצעדי סוף שנה

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  ארצות הברית | בילבורד 200 | 2 |
|  ארצות הברית | מצעד האלבומים הדיגיטליים | 4 |
|  ארצות הברית | Top R&B/Hip-Hop Albums | 2 |
|  ארצות הברית | מצעד אלבומי הראפ | 2 |
|  קנדה | מצעד האלבומים הקנדי | 36 |
|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  ארצות הברית | בילבורד 200 | 30 |
|  ארצות הברית | Top R&B/Hip-Hop Albums | 2 |
|  ארצות הברית | מצעד אלבומי הראפ | 15 |
|  דנמרק | היטליסטן | 81 |
|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  ארצות הברית | בילבורד 200 | 57 |
|  דנמרק | היטליסטן | 82 |
|  שוודיה | סוורייטופליסטן | 99 |
|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  ארצות הברית | בילבורד 200 | 87 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 51 |
|  ארצות הברית | מצעד אלבומי הקטלוג | 15 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 82 |
|  ארצות הברית | מצעד אלבומי קטלוג הפופ | 29 |
|  ארצות הברית | מצעד אלבומי ה-R&B/היפ-הופ | 28 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | זהב | 40,000 |
| הממלכה המאוחדת (BPI) | כסף | 60,000 |
| ארצות הברית (RIAA) | x3 פלטינה | 3,000,000 |
היסטוריית יציאות

| אזור | תאריך | פורמט | חברת תקליטים | מקור |
| --- | --- | --- | --- | --- |
| אוסטרליה | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| קנדה | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| גרמניה | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| אירלנד | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| הממלכה המאוחדת | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| ארצות הברית | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| ניו זילנד | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
| יפן | 9 בדצמבר 2014 | תקליטור • הורדה דיגיטלית | קולומביה • רוק ניישן • יוניברסל |  |
הערות שוליים

↑  ג'יי קול, קרדיאק, קריטהקאל, דרה צ'ארלס, אילמינד, ג'ייפרוף, ניק פרדייס, פוניקס ביטס, פופ וואנסל, רון גלימור, וינילז, וייל בי
↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
↑  Billboard 200 Albums, Billboard, ‏2023 (באנגלית אמריקאית)
↑  Catalog Albums, Billboard, ‏2023 (באנגלית אמריקאית)
↑  Year-end Charts – Billboard 200 Albums, בילבורד, ‏2024
↑  Year-end Charts 2024 – Catalog Albums, בילבורד, ‏2024
↑  Year-end Charts – Top R&B/Hip-Hop Albums, בילבורד, ‏2024
↑  2014 Forest Hills Drive by J. Cole (בAustralian English), נבדק ב-2019-07-22
↑  2014 Forest Hills Drive by J. Cole (בCanadian English), נבדק ב-2019-07-22
↑  „2014 Forest Hills Drive“ von J. Cole (בגרמנית), נבדק ב-2019-07-22
↑  2014 Forest Hills Drive by J. Cole (באנגלית בריטית), נבדק ב-2019-07-22
↑  2014 Forest Hills Drive by J. Cole (באנגלית בריטית), נבדק ב-2019-07-22
↑  2014 Forest Hills Drive by J. Cole (באנגלית אמריקאית), נבדק ב-2019-07-22
↑  2014 Forest Hills Drive by J. Cole (בAustralian English), נבדק ב-2019-07-22
↑  J. コールの「2014 Forest Hills Drive」 (ביפנית), נבדק ב-2019-07-22
| 0 | 1 | 2 |
| --- | --- | --- |
| הקודם: 2014: אמינם –‏ The Marshall Mathers LP 2 | פרס המוזיקה של בילבורד לאלבום הראפ המוביל   2015: ג'יי קול – 2014 Forest Hills Drive  | הבא: 2016: מיק מיל – Dreams Worth More Than Money |
| --- | --- |
בקרת זהויות :  MusicBrainz release group: 5995738d-4b6f-4db6-847b-310a9dc67085
פעמת

| --- | --- |
 שמות נוספים:  דפיקות לב, פלפיטציות
 תחום:  רפואה פנימית, קרדיולוגיה
 קישורים ומאגרי מידע
 DiseasesDB:  29231
 MedlinePlus:  003081
 סיווגים
 ICD-10:  R00.2
 ICD-11:  MC81.2 
 
פַּעֶמֶת (בלועזית: פַּלְפִּיטַצְיוֹת, palpitations) היא תסמין של תחושת הלמות הדופק בבית החזה. תחושת זו של הלמות הדופק יכולה להיות קבועה או לפרקים, סדירה או בלתי סדירה וקשורה בתנוחה. בלשון הדיבור מכונה תסמין זה דפיקות לב, אם כי לעיתים מדווחים אנשים החווים פעמת על תחושת החסרת פעימה. פעמים רבות דפיקות הלב מודגשות בעת מנוחה, כאשר ישנם מעט גירויים חיצוניים.
פעמת יכולה לנבוע מסיבות רבות, ובכלל זה מחלות לב וכלי דם וסיבות נפשיות. פעימות מוקדמות, בין אם ממקור עלייתי או חדרי, הן סיבה שכיחה לתחושה של החסרת פעימה, וברוב הגדול של המקרים מדובר בממצא שפיר ללא חשיבות קלינית. עם זאת, פעמת יכולה להיות ביטוי להפרעת קצב, בפרט הפרעת קצב מהירה, לבעיות מבניות בלב או למחלות של שריר הלב. צריכה של תרופות וחומרים מסוימים יכולה אף היא להשרות פעמת.
סיבות

לפי מחקר משנת 1996, הסיבה השכיחה ביותר לפעמת, 43% מהמקרים, היא סיבה לבבית. 31% נוספים נובעים מסיבות פסיכיאטריות שונות. בשאר המקרים הסיבות הן שונות, או שלא נמצאה סיבה ברורה.
סיבות > מחלות לב וכלי דם

סיבה שכיחה לפעמת המופיעה לסירוגין היא פעימות מוקדמות, בין אם עלייתיות או חדריות. ככלל, מדובר בממצא שפיר בפעימות הלב, אשר מודגש כהחסרת פעימה או כפעימה מוגברת וחזקה בפעימה העוקבת. פעמת סדירה וממושכת נובעת מהפרעות קצב מהירות, לרבות טכיקרדיה על-חדרית וטכיקרדיה חדרית. אם הפעמת אינה סדירה וממושכת, הסיבה יכולה להיות פרפור עליות. למרות האמור לעיל, רוב הפרעות קצב אינן מתבטאות בפעמת.
התכווצות בחוזקה, המכונה גם היפרדינמית, של הלב היא מנגנון נוסף להופעת פעמת. התכווצות מסוג זה יכולה להתרחש באופן פיזיולוגי בשל עודף בקטכולאמינים, כמו בפעילות גופנית או מצבי דחק, ואין זה נדיר שספורטאים חווים פעמת, ללא קשר למצב חולי. מנגד, פעמת היא תסמין גם של מחלות הגורמות להפרשה מוגברת של קטכולאמינים, כמו פאוכרומוציטומה. אי-ספיקת מסתם אבי העורקים
היא סיבה לבבית נוספת לפעמת במנגנון של התכווצות בחוזקה של החדרים, וזאת בשל הנפח הגדול אשר הלב מזרים לפנים על רקע התחזרת בזמן הדיאסטולה.
סיבות > הפרעות נפשיות

מגוון הפרעות נפשיות, בפרט מקבוצת הפרעות החרדה והסומטיזציה, באות לידי ביטוי בפעמת, כאשר החווים אותה מדווחים על משך זמן ארוך יותר – למעלה מ-15 דקות – ועל תסמינים נוספים נלווים.
סיבות > מחלות ומצבים אחרים

ביתר פעילות של בלוטת התריס, מסטוציטוזיס, וכאמור, בפאוכרומוציטומה עלולים אנשים לחוות פעמת כתסמין. גם התכווצויות ספונטניות של שרירי בית החזה עלולות להיחוות כפעמת.
סיבות > תרופות וחומרים

חומרים רבים, בהם תרופות מסוימות, עשויים להשרות התכווצות בחוזקה של חדרי הלב: טבק, קפאין, אמינופילין, אטרופין, קוקאין ואמפטמינים. גם אלכוהול עשוי להשרות פעמת.
גישה אבחנתית

הבירור האטיולוגי מתמקד בראש ובראשונה באיתור הפרעת קצב מסכנת חיים כסיבה להופעת פעמת. על כן, הריאיון הרפואי כולל שאלות על משך הפעמת וסדירותה, וכן על קיומם של מחלת לב כלילית או גורמי סיכון למחלת לב כלילית, שכן אנשים עם מחלת לב כלילית נמצאים בסיכון גבוה יותר להפרעות קצב חדריות. תסמינים נלווים כגון עילפון או תחושת ריחוף מרמזים על פגיעה באספקת הדם מהלב למוח כביטוי להפרעה חדרית. הדרישה המוגברת לחמצן בזמן פעילות מוגברת של שריר הלב, בין אם בהתכווצות בחוזקה או בטכיקרדיה, בעיקר באנשים עם מחלת לב כלילית, יכולה להתבטא בליווי של כאב בחזה. בנוסף, באנשים עם אי-ספיקת לב, או מחלות שהביטוי שלהן הוא כשל אי-ספיקת לב, פעמת נלווית גם לקוצר נשימה.
הדגש בבדיקה הגופנית הוא על הסימנים החיוניים ובדיקת מערכות הלב והריאה.
אלקטרוקרדיוגרם (אק"ג) מאפשר לתעד הפרעות קצב שונות, אם קיימות. במקרים שהפעמת מופיעה רק בזמן מאמץ ניתן לבצע את הבדיקה בזמן מאמץ. בנוסף, כאשר הפעמת המופיעה לסירוגין, ניתן להסתייע ברישום אק"ג ממושך, עם מכשיר מוניטור הולטר ואף במקליט לולאה לתקופות ממושכות יותר.
בדיקת דם לתפקודי בלוטת התריס, ובכלל זה תירוקסין, תריודוטירונין ותירוטרופין, עשויה לאבחן פעילות יתר של בלוטת התריס.
טיפול

כאשר אין מחלת רקע לבבית, ובהיעדר הפרעת קצב מסכנת חיים או מחלה אחרת בת טיפול, ניתן להפחית את תחושת הפעמת הנובעת מפעימות מוקדמות באמצעות חוסמי בטא.
פעמת הנובעת משימוש בחומרים ותרופות ניתנת לטיפול על ידי הימנעות מאותם חומרים ושינוי התרופות האמורות, במידת האפשר.
פעמת מסיבות נפשיות עשויה לשכוך עם טיפול קוגניטיבי או טיפול תרופתי הרגעתי מתאים. מאחר שחוויית הפעמת כשלעצמה מגבירה מתח וחרדה, העידוד שלא מדובר במחלה מסכנת חיים הוא חלק בלתי נפרד מן הטיפול.
לקריאה נוספת

Joseph Loscalzo, Palpitations, Harrison's Principles of Internal Medicine, 20th Edition, McGraw-Hill Companies, 2018, Vol. 1 p. 249.
הערות שוליים

↑  Weber BE, Kapoor WN, Evaluation and outcomes in patients with palpitations. Am J Med 100:138, 1996
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Pink Tape

Pink Tape הוא אלבום האולפן השלישי של הראפר והזמר האמריקאי ליל עוזי ורט. הוא יצא לאור ב-30 ביוני 2023, באמצעות חברות התקליטים ג'נריישן נאו ואטלנטיק רקורדס. האלבום עוקב למיני-אלבומו של ליל עוזי ורט, Red & White‏ (2022). האלבום נתמך על ידי הסינגל המוביל "Just Wanna Rock"‏ (2022), שהגיע לעשירייה הפותחת של הבילבורד הוט 100. האלבום מכיל הופעות אורח של טראוויס סקוט, ניקי מינאז', Bring Me the Horizon ובייבי מטאל.
האלבום הגיע היישר אל המקום הראשון במצעד בילבורד 200, עם 167,000 יחידות שקולות לאלבום בשבוע הפתיחה. זה אלבום הראפ הראשון שהגיע למקום הראשון במצעד ב-2023
רקע והכרזה

האלבום זכה לטיזרים לראשונה בדצמבר 2020 על ידי עוזי במהלך שידור חי באינסטגרם שנמשך כשעתיים, בו השמיע מוזיקה שטרם פרסם וחשף כי יפרסם מיקסטייפ בלעדי לסאונדקלאוד. ב-16 ביולי 2021, הכריז עוזי על שם האלבום בפוסט באינסטגרם.
לאחר צאתו של הסינגל המוביל "Just Wanna Rock" באוקטובר 2022, חשף די ג'יי דרמה כי האלבום נמצא בשלבי הפקה סופיים, תוך שציין כי למעלה מ-680 שירים הוקלטו עבור רשימת הרצועות של האלבום. ביוני 2023, ציין עוזי כי האלבום ייצא באותו החודש. ב-17 ביוני, פרסם עוזי באינסטגרם את עטיפת האלבום האלטרנטיבית של הפרויקט. באמצעות שידור חי באינסטגרם ב-18 ביוני, עוזי שיתף עדכונים נוספים בנוגע לאלבום וציין כי רשימת הרצועות תכלול כ-26 שירים המורכבים מ-"Just Wanna Rock" ושני שירי בונוס אותם תיאר כ"מיוחדים עבורי, שכמה אנשים אוהבים ולא ממש ראו אור", ואישר את תאריך צאתו של האלבום.
רשימת רצועות

| מס' | שם | משך |
| --- | --- | --- |
| 1. | Flooded The Face  | 3:12 |
| 2. | Suicide Doors  | 4:19 |
| 3. | Aye (בהשתתפות טראוויס סקוט)   | 3:27 |
| 4. | Crush Em  | 2:45 |
| 5. | Amped  | 2:53 |
| 6. | x2  | 3:54 |
| 7. | Died and Came Back  | 3:00 |
| 8. | Spin Again  | 1:37 |
| 9. | That Fiya  | 2:34 |
| 10. | I Gotta  | 2:53 |
| 11. | Endless Fashion (בהשתתפות ניקי מינאז')   | 3:36 |
| 12. | Mama, I’m Sorry  | 3:30 |
| 13. | All Alone  | 3:42 |
| 14. | Nakamura  | 3:17 |
| 15. | Just Wanna Rock  | 2:03 |
| 16. | Fire Alarm  | 3:05 |
| 17. | CS  | 3:32 |
| 18. | Werewolf (בהשתתפות Bring Me the Horizon)   | 3:59 |
| 19. | Pluto to Mars  | 4:06 |
| 20. | Patience (בהשתתפות דון טוליבר)   | 4:22 |
| 21. | Days Come and Go  | 4:17 |
| 22. | Rehab  | 4:05 |
| 23. | The End (בהשתתפות בייבי מטאל)   | 3:07 |
| 24. | Zoom (רצועת בונוס)   | 2:46 |
| 25. | Of Course (רצועת בונוס)   | 3:28 |
| 26. | Shardai (רצועת בונוס)   | 3:21 |
| משך כולל: | משך כולל: | 87:03 |
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 7 |
|  איטליה | מצעד האלבומים האיטלקי | 19 |
|  אירלנד | מצעד האלבומים האירי | 6 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 13 |
|  דנמרק | היטליסטן | 9 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 8 |
|  הממלכה המאוחדת | מצעד האלבומים הבריטי | 7 |
|  ולוניה | אולטראטופ 40 | 48 |
|  ליטא | AGATA | 5 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 42 |
|  פולין | ZPAV | 6 |
|  פינלנד | המצעדים הפיניים הרשמיים | 14 |
|  פלנדריה | אולטראטופ 50 | 15 |
|  צ'כיה | ČNS IFPI | 2 |
|  צרפת | SNEP | 34 |
|  קנדה | מצעד האלבומים הקנדי | 2 |
|  שווייץ | המצעד השווייצרי | 3 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 99 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | מצעד אלבומי ה-R&B/היפ-הופ | 84 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,000,000 |
הערות שוליים

↑  Saponara, Michael (2023-02-22). "Lil Uzi Vert Has Recorded Almost 700 Songs For 'The Pink Tape,' Says Don Cannon". HipHopDX (באנגלית). נבדק ב-2023-06-20.
↑  Purdom, Clayton (2023-06-30). "Lil Uzi Vert Just Wants to Rock on the Sprawling 'Pink Tape'". Rolling Stone (באנגלית אמריקאית). נבדק ב-2023-06-30.
↑  Caulfield, Keith (2023-07-10). "Lil Uzi Vert Scores Third No. 1 Album on Billboard 200 With 'Pink Tape'". Billboard (באנגלית אמריקאית). נבדק ב-2023-07-10.
↑  Fu, Eddie (2023-07-10). "Lil Uzi Vert topples Morgan Wallen with first No. 1 rap album of 2023". Consequence (באנגלית אמריקאית). נבדק ב-2023-07-10.
↑  Lee, Craig (2020-12-21). "Lil Uzi Vert Confirms Two Projects: 'Luv Is Rage 3' & 'Forever Young' | DailyRapFacts". DailyRapFacts (באנגלית אמריקאית). נבדק ב-2023-06-20.
↑  Somajor, Kim (2021-07-20). "New Music,"Pink Tape" from Lil Uzi Could Be On the Way". The Source (באנגלית אמריקאית). נבדק ב-2023-06-20.
↑  Saponara, Michael (2023-02-22). "Lil Uzi Vert Has Recorded Almost 700 Songs For 'The Pink Tape,' Says Don Cannon". HipHopDX (באנגלית). נבדק ב-2023-06-20.
↑  Fisher, Caroline (17 ביוני 2023). "Lil Uzi Vert Teases "The Pink Tape" Cover Art, Potential Collabs With Playboi Carti & Ken Carson". HotNewHipHop (באנגלית). נבדק ב-2023-06-20. {{cite web}}:  (עזרה)
↑  Cummings-Grady, Mackenzie (2023-06-19). "Lil Uzi Vert Reveals More Details About 'The Pink Tape'". HipHopDX (באנגלית). נבדק ב-2023-06-20.
↑  Billboard 200 Albums, Billboard, ‏2023 (באנגלית אמריקאית)
↑  Year-end Charts – Top R&B/Hip-Hop Albums, בילבורד, ‏2024
↑  Gold & Platinum, RIAA (באנגלית אמריקאית)
| --- | --- |
בקרת זהויות :  MusicBrainz release group: 4fc5b424-43f0-482a-b8ad-948fcfcebb2d
הבחירות לנשיאות ארצות הברית 1892

הבחירות לנשיאות ארצות הברית ב-1892 נערכו ב־8 בנובמבר 1892. הנשיא לשעבר גרובר קליבלנד ניסה להיבחר מחדש והתמודד מול הנשיא היוצא, בנג'מין הריסון שגם ניסה להיבחר מחדש, בשחזור של הבחירות הקודמות. קליבלנד ניצח את הריסון, וכך נעשה לאחד משני נשיאי ארצות הברית שנבחרו לשתי תקופות כהונה לא רצופות (השני הוא דונלד טראמפ שנבחר לנשיאות ב־2016 ו־2024). קליבלנד זכה במירב הקולות בשנת 1888 אך הפסיד בהצבעת חבר האלקטורים ולכן לא נבחר מחדש. בבחירות הללו הוא זכה גם במירב הקולות וגם ברוב האלקטורים. קליבלנד גם הפך לאדם האחרון שניצח בהתמודדות חוזרת מול נשיא מכהן. מועמד שלישי, ג'יימס וייבר, מהמפלגה הפופוליסטית החדשה, שנוצרה בידי "ברית החוואים" ותומכי איגודי עובדים, זכה בחמש מדינות וב-22 אלקטורים.
מסע הבחירות התמקד במדיניות המוניטרית. קליבלנד תמך בתקן הזהב, ואילו הרפובליקנים והפופוליסטים תמכו בשילוב הכסף בדולר. קליבלנד גם תמך בהורדת מכסי המגן (לעומת הרפובליקנים שתמכו במכסים גבוהים) והתנגד להצעת הרפובליקנים למנות מפקחים מטעמם לבחירות.
קליבלנד הפך למועמד היחיד מבין שניים (השני הוא אנדרו ג'קסון) שזכה במירב הקולות שלוש פעמים ברציפות. פרנקלין רוזוולט עקף אותם ב-1944 כשזכה ברוב הקולות בפעם הרביעית. קליבלנד הוא גם הדמוקרט הראשון שנבחר בידי מפלגתו שלוש פעמים, הישג שרק ויליאם ג'נינגס ברייאן ורוזוולט השיגו.
מועמדים > מועמדים רפובליקניים

בנג'מין הריסון, נשיא ארצות הברית מאינדיאנה
ג'יימס בליין, מזכיר המדינה של ארצות הברית לשעבר ממיין.
ויליאם מקינלי, מושל אוהיו
ממשל הריסון לא היה אהוד, ולכן תומאס פלאט (מנהיג המפלגה בניו יורק) הנהיג תנועה שתמכה בג'יימס בליין. בליין היה המועמד ב-1884 והפסיד לקליבלנד. הריסון עצמו לא רצה להתמודד, אולם לא רצה שבליין יזכה, והסכים לרוץ נגדו. בליין עצמו לא רצה להתמודד בעוד קרב ולהילחם שוב מול קליבלנד. שלושה מילדיו מתו, והוא לא היה בקו הבריאות. הריסון דרש מבליין להתפטר מתפקיד מזכיר המדינה או לדחות את ההצעה להתמודד. בליין החליט להתפטר לפני הוועידה, ורבים קיוו שיהפוך למועמד.
גם הסנאטור ג'ון שרמן מאוהיו נחשב למועמד מוביל. אולם גם הוא לא רצה להתמודד בבחירות. בתגובה, בחרו הצירים מאוהיו במושל, ויליאם מקינלי, שהתנגד להריסון והיה אהוד בקרב הרפובליקנים. לאחר שבליין והריסון נחלשו, מקינלי סבר שיבחר כמועמד פשרה. למרות תמיכה מצד מארק האנה, מקינלי סירב להתמודד באופן פתוח כדי לא לזכות להתנגדות מתומכי בליין והריסון. בנוסף, הוא הרגיש שהרפובליקנים לא יזכו בבחירות.
רוב הצירים כבר התאחדו מאחורי הריסון בזמן הוועידה, שנערכה במיניאפוליס בין 7 ל-10 ביוני. ריצ'רד תומאס מאינדיאנה מסר את נאום ההתמודדות של הריסון, שנבחר כבר בסיבוב הראשון עם 535.17 קולות לעומת 182.83 לבליין ו־182 לוויליאם מקינלי, כששאר הצירים פיזרו את הצבעותיהם. מקינלי מחה על כך שהצירים מאוהיו תמכו בו למרות שלא התמודד באופן רשמי. כוחו של מקינלי, שעל הנייר היה אמור לקבל תמיכה רק בקרב המשלחת מאוהיו, הפתיע פרשנים פוליטיים. וייטלו ריד, עורך עיתון "New York Tribune" והשגריר בצרפת, נבחר כמועמד לתפקיד סגן הנשיא. גם לוי פ. מורטון זכה לתמיכה מצד הצירים בהתמודדות לעוד כהונה כסגן הנשיא, אולם הוא לא חפץ בעוד כהונה. הנשיא הריסון גם לא תמך בו.
המצע הרפובליקני תמך במכסי מגן גבוהים, בדו מתכתיות (הצמדת הדולר לזהב ולכסף), בהקשחת חוקי ההגירה, בהקמת תעלה לכיוון מרכז אמריקה, והביע סימפתיה כלפי המאבק של האירים בבריטניה למען עצמאות, ותמיכה ביהודים הנרדפים באימפריה הרוסית.
| מועמד לנשיאות | סיבוב ראשון |
| --- | --- |
בנג'מין הריסון: 535.17
ג'ייימס בליין: 182.83
ויליאם מקינלי: 182
תומאס ריד: 4
רוברט לינקולן: 1

| מועמד לסגנות הנשיאות | סיבוב ראשון |
| --- | --- |
וייטלו ריד: 906
מועמדים > מועמדים דמוקרטיים

גרובר קליבלנד, נשיא לשעבר מניו יורק
דייוויד היל, סנאטור מניו יורק
הוראס בויס, מושל איווה
ארתור גורמן, סנאטור ממרילנד
ג'ון פלמר, סנאטור מאילינוי
בסוף כהונתו של הריסון, רוב האמריקנים היו מוכנים לחזור אל מדיניותו הנוקשה של קליבלנד. כשהדמוקרטים התאספו בשיקגו ביוני, קליבלנד היה המועמד המוביל אך הוא היה צריך אופוזיציה חזקה. עיתונאים רבים התנגדו למועמדותו, אולם היו מעטים שיכלו לאתגר אותו. קליבלנד שתק בנוגע להצמדת הדולר לכסף או לזהב, אולם כשהדמוקרטים תמכו בהטבעה חופשית של כסף, קליבלנד גינה זאת, וטען שזה רעיון מסוכן. רבים טענו שבכך בידל את עצמו מהדמוקרטים הדרומיים והמערביים, אולם קליבלנד העדיף את עמדתו. לאחר מכן, קליבלנד התמקד במכסי המגן, וקיווה שנושא הכסף החופשי יעלם.
מי שאיתגר אותו היה דייוויד היל, מושל לשעבר וסנאטור מניו יורק. הוא תמך בדו-מתכתיות וברפורמה במכסי המגן, כך שהיה מקובל על שני הצדדים. היל היה מקושר לטמאני הול ולמנגנונים המפלגתיים, ורבים לא חשבו שיוכל לנצח את קליבלנד. בנוסף, קליבלנד זכה לתמיכת רוב המדינות בוועידה, למרות שניו יורק תמכה בהיל.
בניצחון קטן בסיבוב הראשון, קליבלנד זכה ב־617.33 קולות, 10 קולות יותר מהמינימום הדרוש, לעומת 114 למושל דייוויד היל, מועמד הטמאני הול, 103 למושל הוראס בויס מאיווה, פופוליסט ורפובליקני לשעבר, כששאר הצירים פיזרו את הצבעותיהם. אף על פי שתומכי קליבלנד העדיפו את אייזיק גריי מאינדיאנה בתור המועמד לתפקיד סגן הנשיא, הם התפשרו על עדלי סטיבנסון מאילינוי. כתומך לשעבר של מפלגת גרינבק, ותומך ברעיונות הכסף החופשי כדי לגרום לאינפלציה שתקל על המצוקה הכלכלית במחוזות הכפריים, סטיבנסון איזן את קליבלנד, שהיה מועמד שתמך בכסף יציב ובתקן הזהב. בנוסף, רבים קיוו שהצירים מניו יורק יתמכו במפלגה הדמוקרטית אם סטיבנסון יהיה הסגן של קליבלנד.
| מועמד לנשיאות | סיבוב ראשון |
| --- | --- |
גרובר קליבלנד: 617.33
דייוויד היל: 114
הוראס בויס: 103
ארתור גורמן: 36.5
עדלי סטיבנסון: 16.67
ג'ון קרלייל: 14
ויליאם מוריסון: 3
ג'יימס קמפבל: 2
רוברט פטיסון: 1
ויליאם ראסל: 1
ויליאם וויטני: 1
נעדרו: 0.5

| מועמד לסגנות הנשיאות | סיבוב ראשון לפני החילופים | סיבוב ראשון אחרי החילופים |
| --- | --- | --- |
| עדלי סטיבנסון | 402 | 652 |
| אייזיק גריי | 343 | 185 |
| אלן מורס | 86 | 62 |
| ג'ון מיטשל | 45 | 10 |
| הנרי ווטרסון | 26 | 0 |
| ויליאם קוקרן | 5 | 0 |
| הוראס בויס | 1 | 0 |
| למברט טרי | 1 | 0 |
נעדרו: 1
מועמדים > מועמדים מהמפלגה הפופוליסטית

ג'יימס וייבר, חבר קונגרס לשעבר מאיווה
ג'יימס קייל, סנאטור מדרום דקוטה
ב־1891, חברים מברית החוואים נפגשו עם חברי איגודי עובדים וכוחות שתמכו ברפורמה בסינסינטי, והחליטו ליצור מפלגה חדשה. הם יצרו את מפלגת העם, שנהייתה ידועה בתור המפלגה הפופוליסטית, שנה מאוחר יותר בסנט לואיס.
בוועידה הלאומית הפופוליסטית הראשונה באומהה ביולי, ג'יימס וייבר נבחר להיות המועמד לנשיאות בסיבוב הראשון. ג'יימס פילד מווירג'יניה נבחר להיות המועמד לתפקיד סגן הנשיא. לווייבר היו עניינים רבים שעמדו לו לרועץ, והוא גם נחשב ללא ידידותי כלפי הדרום בגלל השתתפותו במלחמת האזרחים. המצע הפופוליסטי קרא להלאמת תעשיות הטלגרף, הטלפון והרכבות, מטבעות כסף חופשיים, מס הכנסה פרוגרסיבי והקמת בנקים לתבואה.
| מועמד לנשיאות | סיבוב ראשון |
| --- | --- |
ג'יימס וייבר: 995
ג'יימס קייל: 265
אחרים: 3

| מועמד לסגנות הנשיאות | סיבוב ראשון |
| --- | --- |
ג'יימס פילד: 733
בן טארל: 554
מועמדים > מועמדים ממפלגת האיסור

ג'ון בידוול, חבר קונגרס לשעבר מקליפורניה
גדעון סטיוארט, יושב ראש סניף המפלגה מאוהיו
ויליאם דאמורסט, עורך מגזין מניו יורק
הוועידה הלאומית השישית של מפלגת האיסור נערכה בסינסינטי. בוועידה היו 972 צירים מכל המדינות מלבד לואיזיאנה ודרום קרולינה.
לפני שהוועידה נערכה, שני דברים קרו: ראשית, כמה חברי מפלגה הביעו רצון להתאחד עם הפופוליסטים. בזמן הוועידה היה ברור שהאיחוד לא יקרה. שנית, מדינות דרומיות שלחו כמה צירים שחורים. מלונות סירבו להגיש ארוחות לצירים לבנים ושחורים באותו זמן ולפעמים סירבו לשרת שחורים.
הוועידה בחרה בג'ון בידוול מקליפורניה בסיבוב הראשון. ג'יימס קרנפיל נבחר להיות המועמד לתפקיד סגן הנשיא בסיבוב הראשון, עם 417 קולות לעומת 351 לג'ושוע מרלינג ממרילנד ו־45 לאחרים.
| מועמד לנשיאות | סיבוב ראשון |
| --- | --- |
ג'ון בידוול: 590
גדעון סטיוארט: 179
ויליאם דמורסט: 139
קליי באסקום: 3
מועמדים > מועמדים אחרים

מפלגת העבודה הסוציאליסטית הציגה לראשונה מועמד לנשיאות ובחרה בסימון ווינג בתור המועמד לנשיאות ובצ'ארלס מאטשט בתור המועמד לתפקיד סגן הנשיא.
בחירות כלליות > מסע הבחירות

נושא מכסי המגן שלט במסע הבחירות. הריסון הגן על מיסוי מקינלי הפרוטקציוניסטי, שמקינלי חוקק במהלך כהונתו. קליבלנד, שהבטיח לבוחרים שהוא מתנגד לסחר חופשי מוחלט, המשיך לדרוש את הורדת המכס. קליבלנד גם גינה את החוק של הרפובליקנים שנועד להגן על זכויות ההצבעה של השחורים בדרום. ויליאם מקינלי ניהל מסע בחירות נרחב לטובת הריסון, והכין את הקרקע להיבחרו כעבור ארבע שנים.
מסע הבחירות קיבל תפנית קודרת כאשר באוקטובר, הגברת הראשונה, קרוליין הריסון, מתה. למרות בריאותה הירודה, היא ליוותה את בעלה לכל סיור רשמי. בסיור בקליפורניה באביב 1891, היא התקררה והתברר שהיא חולה בשחפת. היא מתה שבועיים לפני הבחירות, ולאחר מותה כל המועמדים הפסיקו את מסע הבחירות.